  Туспуктэм: ИА «Удмуртия» Наталия Сильвестрова Коньывуонэ Ижкарын куд-ог трамвайёсын но троллейбусъёсын кондуктортэк тыриськон сӧзнэтэз лэзёзы. Мерлыко транспортын мынонэз валидатор пыр тыроно луоз. Со сярысь ИжГЭТ ужбергатоннилэн пресс-службаез ивортӥз. Валидаторъёс котькуд пырон ӧс доры поручень борды юнматэмын луозы. Мынонэз сӧзнэт пыр банк яке транспорт картаен тыроно, нош кивыл коньдонэн – водитель дорын транспорт дугдыку. Нырысь трамвайёсын но троллейбусъёсын консультантъёс ужалозы, соос валэктозы, кызьы валидатор пыр мынонэз тырыны. ИжГЭТ тодэ вайытэ, дун тырытэк ветлон понна штраф 500 манет, кыкетӥзэ тырытэк ветлыку – 1000 манет. Тегъёс: Транспорт Трамвай Троллейбус Ижкар Удмуртия  